CELEX: 62019CN0026
Language: el
Date: 2019-01-15 00:00:00
Title: Υπόθεση C-26/19: Αίτηση προδικαστικής αποφάσεως την οποία υπέβαλε η Commissione tributaria provinciale di Modena (Ιταλία) στις 15 Ιανουαρίου 2019 — Azienda USL di Modena κατά Comune di Sassuolo

13.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 164/11
            
         
      Αίτηση προδικαστικής αποφάσεως την οποία υπέβαλε η Commissione tributaria provinciale di Modena (Ιταλία) στις 15 Ιανουαρίου 2019 — Azienda USL di Modena κατά Comune di Sassuolo
      (Υπόθεση C-26/19)
      (2019/C 164/13)
      Γλώσσα διαδικασίας: η ιταλική
      
         Αιτούν δικαστήριο
      
      Commissione tributaria provinciale di Modena
      
         Διάδικοι στην υπόθεση της κύριας δίκης
      
      
         Προσφεύγουσα: Azienda USL di Modena
      
         Καθού: Comune di Sassuolo
      
         Προδικαστικά ερωτήματα
      
      
                  1)
               
               
                  Συνάδει με το άρθρο 107 ΣΛΕΕ, το οποίο απαγορεύει τις κρατικές ενισχύσεις «υπό οποιαδήποτε μορφή», το άρθρο 9, παράγραφος 8, του νομοθετικού διατάγματος 23 [14 Μαρτίου 2011], το οποίο προβλέπει υπέρ των φορέων της ιταλικής εθνικής υγειονομικής υπηρεσίας απαλλαγή από τον φόρο IMU για τα ακίνητα που κατέχουν τα οποία προορίζονται αποκλειστικά για θεσμικά καθήκοντα, εάν ερμηνευθεί υπό την έννοια ότι παρέχει την ελάφρυνση και σε δημόσιο φορέα AUSL ο οποίος εκμισθώνει ακίνητο σε εμπορική εταιρία, μικτού δημόσιου και ιδιωτικού κεφαλαίου, στην οποία συμμετέχει κατά 51 % ο ίδιος ο δημόσιος φορέας AUSL και η οποία παρέχει εκεί υγειονομικές υπηρεσίες υπό καθεστώς ανταγωνισμού με άλλα θεραπευτήρια με αμιγώς ιδιωτικό κεφάλαιο, εξασφαλίζοντας κατ’ αυτόν τον τρόπο φορολογικό πλεονέκτημα, το οποίο πρέπει να χαρακτηριστεί κρατική ενίσχυση, επιφέρουσα στρέβλωση των κανόνων της ελεύθερης αγοράς;
               
            
                  2)
               
               
                  Συνάδει με τη Συνθήκη, ήτοι με το άρθρο 107 ΣΛΕΕ, το οποίο απαγορεύει τις κρατικές ενισχύσεις «υπό οποιαδήποτε μορφή», η προβλεπόμενη στο άρθρο 11 του νόμου 212 [27 Ιουλίου 2000] ιταλική φορολογική ερμηνευτική απόφαση η οποία εμποδίζει να ερμηνευθεί το άρθρο 9, παράγραφος 8, του νομοθετικού διατάγματος 23 κατ’ αναλογία προς τη νομολογία του Corte suprema [di cassazione] (Ανωτάτου Ακυρωτικού Δικαστηρίου, Ιταλία) που έχει διαμορφωθεί σχετικά με τον φόρο ICI, υπό την έννοια ότι ένας δημόσιος φορέας AUSL δεν δικαιούται απαλλαγή από τον φόρο IMU όταν το ακίνητο χρησιμοποιείται από ανώνυμη εταιρία, καίτοι συμμετέχει σε αυτήν ο ίδιος δημόσιος φορέας, η οποία ασκεί εκεί υγειονομική δραστηριότητα υπό καθεστώς ανταγωνισμού με άλλες εμπορικές εταιρίες με αμιγώς ιδιωτικό κεφάλαιο, οι οποίες παρέχουν επίσης υγειονομικές υπηρεσίες, εξασφαλίζοντας κατ’ αυτόν τον τρόπο φορολογικό πλεονέκτημα, το οποίο πρέπει να χαρακτηριστεί κρατική ενίσχυση, επιφέρουσα στρέβλωση των κανόνων της ελεύθερης αγοράς;